《二月十五日酴醾洞醉中》
宋代·陈著

木香架下春未饶，累累丛蕤方弄娇。
含香不吐有时发，只须十日晴光牢。
满腔酝藉固有在，花心雅欲投金焦。
逐时消遣老者事，颇与酒兴无花妖。
不妨掇缬细咀嚼，与知味者相招邀。
而况逢迎骨肉亲，酒无清浊和粕浇。
百年此乐能几日，今日何日何花朝。
谁知醉无以将还自愧，终不如独醒君子赋离骚。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。